CELEX: 32019D2109
Language: el
Date: 2019-12-09 00:00:00
Title: Απόφαση (ΚΕΠΠΑ) 2019/2109 του Συμβουλίου της 9ης Δεκεμβρίου 2019 περί τροποποιήσεως της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό

10.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 318/134
               
            
         ΑΠΟΦΑΣΗ (ΚΕΠΠΑ) 2019/2109 ΤΟΥ ΣΥΜΒΟΥΛΙΟΥ
         της 9ης Δεκεμβρίου 2019
         περί τροποποιήσεως της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 20 Δεκεμβρίου 2010 το Συμβούλιο εξέδωσε την απόφαση 2010/788/ΚΕΠΠΑ (1) για την επιβολή περιοριστικών μέτρων κατά της Λαϊκής Δημοκρατίας του Κονγκό (ΛΔΚ).
                  
               
                     (2)
                  
                  
                     Στις 12 Δεκεμβρίου 2016 το Συμβούλιο εξέδωσε την απόφαση (ΚΕΠΠΑ) 2016/2231 (2), που τροποποιεί την απόφαση 2010/788/ΚΕΠΠΑ, ως απάντηση στην παρεμπόδιση της εκλογικής διαδικασίας και στις σχετικές παραβιάσεις των ανθρωπίνων δικαιωμάτων στη ΛΔΚ. Η απόφαση (ΚΕΠΠΑ) 2016/2231 επέβαλε, μεταξύ άλλων, αυτοτελή περιοριστικά μέτρα με το άρθρο 3 παράγραφος 2 της απόφασης 2010/788/ΚΕΠΠΑ.
                  
               
                     (3)
                  
                  
                     Με βάση την επανεξέταση των μέτρων που αναφέρονται στο άρθρο 3 παράγραφος 2 της απόφασης 2010/788/ΚΕΠΠΑ, τα περιοριστικά μέτρα πρέπει να ανανεωθούν μέχρι τις 12 Δεκεμβρίου 2020 και δύο πρόσωπα θα πρέπει να διαγραφούν από τον κατάλογο του παραρτήματος ΙΙ της απόφασης 2010/788/ΚΕΠΠΑ.
                  
               
                     (4)
                  
                  
                     Το σκεπτικό σχετικά με ορισμένα πρόσωπα που απαριθμούνται στο Παράρτημα ΙΙ πρέπει να τροποποιηθεί.
                  
               
                     (5)
                  
                  
                     Επιπλέον, στην απόφαση 2010/788/ΚΕΠΠΑ θα πρέπει να προστεθεί διάταξη που να ορίζει ότι το Συμβούλιο και o Ύπατoς Εκπρόσωπος μπορούν να επεξεργάζονται δεδομένα προσωπικού χαρακτήρα για την εκτέλεση των καθηκόντων τους στο πλαίσιο της εν λόγω απόφασης.
                  
               
                     (6)
                  
                  
                     Η απόφαση 2010/788/ΚΕΠΠΑ θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2010/788/ΚΕΠΠΑ τροποποιείται ως εξής:
            
                        1)
                     
                     
                        Παρεμβάλλεται το ακόλουθο άρθρο:
                        
                           «Άρθρο 8α
                           
                           
                              1.   Το Συμβούλιο και ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας (Ύπατος Εκπρόσωπος) δύνανται να επεξεργάζονται δεδομένα προσωπικού χαρακτήρα για να εκτελούν τα καθήκοντά τους βάσει της παρούσας απόφασης, ιδίως δε:
                              
                                          α)
                                       
                                       
                                          όσον αφορά το Συμβούλιο, για να καταρτίζει και να τροποποιεί τα παραρτήματα Ι και ΙΙ·
                                       
                                    
                                          β)
                                       
                                       
                                          όσον αφορά τον Ύπατο Εκπρόσωπο, για να προετοιμάζει τροποποιήσεις των παραρτημάτων Ι και ΙΙ.
                                       
                                    
                           
                              2.   Το Συμβούλιο και ο Ύπατος Εκπρόσωπος δύνανται να επεξεργάζονται, κατά περίπτωση, σχετικά δεδομένα που συνδέονται με αξιόποινες πράξεις τις οποίες έχουν διαπράξει φυσικά πρόσωπα που περιλαμβάνονται στον κατάλογο, με ποινικές καταδίκες αυτών των προσώπων ή με μέτρα ασφαλείας όσον αφορά τα πρόσωπα αυτά, μόνο στο βαθμό που η επεξεργασία αυτή είναι απαραίτητη για την κατάρτιση των παραρτημάτων Ι και ΙΙ.
                           
                           
                              3.   Για τους σκοπούς τους παρούσας απόφασης, το Συμβούλιο και ο Ύπατος Εκπρόσωπος ορίζονται ως «υπεύθυνοι επεξεργασίας» κατά την έννοια του άρθρου 3 σημείο 8 του κανονισμού (ΕΕ) 2018/1725 του Ευρωπαϊκού Κοινοβουλίου και του Συμβουλίου (*1) για να εξασφαλιστεί ότι τα ενδιαφερόμενα φυσικά πρόσωπα μπορούν να ασκούν τα δικαιώματά τους δυνάμει του κανονισμού (ΕΕ) αριθ. 2018/1725
                           
                        
                        
                           (*1)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).»·"
                        
                     
                  
                        2)
                     
                     
                        στο άρθρο 9, η παράγραφος 2 αντικαθίσταται από το ακόλουθο κείμενο:
                        
                                    «2.
                                 
                                 
                                    Τα μέτρα που αναφέρονται στο άρθρο 3 παράγραφος 2 εφαρμόζονται έως τις 12 Δεκεμβρίου 2020. Ανανεώνονται, ή τροποποιούνται κατά περίπτωση, εφόσον το Συμβούλιο κρίνει ότι δεν έχουν επιτευχθεί οι στόχοι τους.»·
                                 
                              
                  
                        3)
                     
                     
                        ο κατάλογος του παραρτήματος II της απόφασης 2010/788/ΚΕΠΠΑ αντικαθίσταται από τον κατάλογο που παρατίθεται στο παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 9 Δεκεμβρίου 2019.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση 2010/788/ΚΕΠΠΑ του Συμβουλίου, της 20ής Δεκεμβρίου 2010, για την επιβολή περιοριστικών μέτρων κατά της Λαϊκής Δημοκρατίας του Κονγκό και για την κατάργηση της κοινής θέσης 2008/369/ΚΕΠΠΑ (ΕΕ L 336 της 21.12.2010, σ. 30).
         
            (2)  Απόφαση (ΚΕΠΠΑ) 2016/2231 του Συμβουλίου, της 12ης Δεκεμβρίου 2016, για την τροποποίηση της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό .(ΕΕ L 336 Ι της 12.12.2016, σ. 7).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ II
                     ΚΑΤΑΛΟΓΟΣ ΠΡΟΣΩΠΩΝ ΚΑΙ ΟΝΤΟΤΗΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 2
                     Α.   Πρόσωπα
                     
                                  
                              
                              
                                 Όνομα
                              
                              
                                 Στοιχεία ταυτότητας
                              
                              
                                 Λόγοι καταχώρισης
                              
                              
                                 Ημερομηνία καταχώρισης
                              
                           
                                 1
                              
                              
                                 Ilunga Kampete
                              
                              
                                 άλλως Gaston Hughes Ilunga Kampete· άλλως Hugues Raston Ilunga Kampete.
                                 Ημερομηνία γέννησης: 24.11.1964.
                                 Τόπος γέννησης: Lubumbashi (ΛΔΚ).
                                 Αριθ. στρατιωτικής ταυτότητας: 1-64-86-22311-29.
                                 Υπηκοότητα: ΛΔΚ.
                                 Διεύθυνση: 69, avenue Nyangwile, Kinsuka Mimosas, Kinshasa/Ngaliem, ΛΔΚ.
                                 Φύλο: Άνδρας
                              
                              
                                 Ως διοικητής της Δημοκρατικής Φρουράς (GR), ο Ilunga Kampete ήταν υπεύθυνος για την ανάπτυξη των μονάδων της GR στο έδαφος και την εμπλοκή τους στη δυσανάλογη χρήση βίας και στη βίαιη καταστολή, τον Σεπτέμβριο του 2016 στην Κινσάσα.
                                 Λόγω του συνεχιζόμενου ρόλου του ως επικεφαλής της GR, ευθύνεται για την καταστολή και τις παραβιάσεις των ανθρωπίνων δικαιωμάτων που διαπράχθηκαν από τα μέλη της GR, όπως η βίαιη καταστολή σε μια συγκέντρωση της αντιπολίτευσης στο Lubumbashi τον Δεκέμβριο του 2018.
                                 Ο Ilunga Kampete ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ή καταπατήσεις των ανθρωπίνων δικαιωμάτων στη ΛΔΚ.
                              
                              
                                 12.12.2016
                              
                           
                                 2
                              
                              
                                 Gabriel Amisi Kumba
                              
                              
                                 άλλως Gabriel Amisi Nkumba· «Tango Fort»· «Tango Four».
                                 Ημερομηνία γέννησης: 28.5.1964
                                 Τόπος γέννησης: Malela (ΛΔΚ).
                                 Αριθ. στρατιωτικής ταυτότητας: 1-64-87-77512-30.
                                 Υπηκοότητα: ΛΔΚ.
                                 Διεύθυνση: 22, avenue Mbenseke, Ma Campagne, Kinshasa/Ngaliema, ΛΔΚ
                                 Φύλο: Άνδρας
                              
                              
                                 Πρώην Διοικητής της 1ης ζώνης άμυνας του στρατού του Κονγκό (FARDC), του οποίου οι δυνάμεις έλαβαν μέρος στη δυσανάλογη χρήση βίας και τη βίαιη καταστολή τον Σεπτέμβριο του 2016 στην Κινσάσα.
                                 Ο Gabriel Amisi Kumba είναι Αναπληρωτής Αρχηγός του Επιτελείου των Ενόπλων Δυνάμεων του Κονγκό (FARDC) από τον Ιούλιο του 2018, με τομείς ευθύνης τις επιχειρήσεις και τις υπηρεσίες πληροφοριών. Λόγω του ρόλου του, φέρει ευθύνη για τις πρόσφατες παραβιάσεις των ανθρωπίνων δικαιωμάτων που διαπράχθηκαν από τον FARDC.
                                 Ο Gabriel Amisi Kumba ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ή καταπατήσεις των ανθρωπίνων δικαιωμάτων στη ΛΔΚ.
                              
                              
                                 12.12.2016
                              
                           
                                 3
                              
                              
                                 Ferdinand Ilunga Luyoyo
                              
                              
                                 Ημερομηνία γέννησης: 8.3.1973.
                                 Τόπος γέννησης: Lubumbashi (ΛΔΚ).
                                 Αρ. διαβατηρίου: OB0260335 (περίοδος ισχύος από 15.4.2011 έως 14.4.2016).
                                 Υπηκοότητα: ΛΔΚ.
                                 Διεύθυνση: 2, avenue des Orangers, Kinshasa/Gombe, ΛΔΚ
                                 Φύλο: Άνδρας
                              
                              
                                 Ως διοικητής της μονάδας καταστολής ταραχών Légion Nationale d’Intervention της Εθνικής Αστυνομίας του Κονγκό (PNC), o Ferdinand Ilunga Luyoyo ήταν υπεύθυνος για τη δυσανάλογη χρήση βίας και τη βίαιη καταστολή τον Σεπτέμβριο του 2016 στην Κινσάσα.
                                 Ο Ferdinand Ilunga Luyoyo είναι διοικητής της μονάδας PNC που είναι υπεύθυνη για την προστασία θεσμών και υψηλόβαθμων αξιωματούχων από τον Ιούλιο του 2017. Λόγω του ρόλου του, φέρει ευθύνη για τις πρόσφατες παραβιάσεις των ανθρωπίνων δικαιωμάτων που διαπράχθηκαν από την PNC.
                                 Ο Ferdinand Ilunga Luyoyo ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ή καταπατήσεις των ανθρωπίνων δικαιωμάτων στη ΛΔΚ.
                              
                              
                                 12.12.2016
                              
                           
                                 4
                              
                              
                                 Célestin Kanyama
                              
                              
                                 άλλως Kanyama Tshisiku Celestin· Kanyama Celestin Cishiku Antoine· Kanyama Cishiku Bilolo Célestin·
                                 Esprit de mort.
                                 Ημερομηνία γέννησης: 4.10.1960.
                                 Τόπος γέννησης: Kananga (ΛΔΚ).
                                 Υπηκοότητα: ΛΔΚ.
                                 Αρ. διαβατηρίου: OB0637580 (περίοδος ισχύος από 20.5.2014 έως 19.5.2019).
                                 Έλαβε θεώρηση Σένγκεν αριθ. 011518403, εκδοθείσα στις 2.7.2016.
                                 Διεύθυνση: 56, avenue Usika, Kinshasa/Gombe, ΛΔΚ.
                                 Φύλο: Άνδρας
                              
                              
                                 Ως διοικητής της Εθνικής Αστυνομίας του Κονγκό (PNC), ο Célestin Kanyama ήταν υπεύθυνος για τη δυσανάλογη χρήση βίας και τη βίαιη καταστολή τον Σεπτέμβριο του 2016 στην Κινσάσα.
                                 Τον Ιούλιο του 2017, ο Célestin Kanyama διορίστηκε Γενικός Διευθυντής των σχολών εκπαίδευσης της Εθνικής Αστυνομίας. Λόγω του ρόλου του ως υψηλόβαθμου αξιωματούχου της PNC φέρει ευθύνη για τις πρόσφατες παραβιάσεις των ανθρωπίνων δικαιωμάτων που διαπράχθηκαν από την PNC. Ένα παράδειγμα είναι ο εκφοβισμός και η στέρηση της ελευθερίας που επιβλήθηκε σε δημοσιογράφους από αστυνομικούς τον Οκτώβριο του 2018 μετά τη δημοσίευση σειράς άρθρων σχετικά με την ιδιοποίηση σιτηρέσιων των δόκιμων αστυνομικών και το ρόλο που διαδραμάτισε ο στρατηγός Kanyama στα εν λόγω γεγονότα.
                                 Ο Célestin Kanyama ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ή καταπατήσεις των ανθρωπίνων δικαιωμάτων στη ΛΔΚ.
                              
                              
                                 12.12.2016
                              
                           
                                 5
                              
                              
                                 John Numbi
                              
                              
                                 άλλως John Numbi Banza Tambo· John Numbi Banza Ntambo· Tambo Numbi.
                                 Ημερομηνία γέννησης: 16.8.1962.
                                 Τόπος γέννησης: Jadotville-Likasi-Kolwezi (ΛΔΚ).
                                 Υπηκοότητα: ΛΔΚ.
                                 Διεύθυνση: 5, avenue Oranger, Kinshasa/Gombe, ΛΔΚ.
                                 Φύλο: Άνδρας
                              
                              
                                 Ο John Numbi είναι γενικός επιθεωρητής των ενόπλων δυνάμεων του Κονγκό (FARDC) από τον Ιούλιο του 2018. Λόγω του ρόλου του, φέρει ευθύνη για τις πρόσφατες παραβιάσεις των ανθρωπίνων που διαπράχθηκαν από τον FARDC, όπως η δυσανάλογη βία που διαπράχθηκε κατά την περίοδο Ιουνίου-Ιουλίου 2019 από δυνάμεις του FARDC υπό την άμεση εξουσία του κατά ανθρώπων που έκαναν παράνομες εξορύξεις.
                                 Ο John Numbi ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ή καταπατήσεις των ανθρωπίνων δικαιωμάτων στη ΛΔΚ.
                              
                              
                                 12.12.2016
                              
                           
                                 6
                              
                              
                                 Delphin Kahimbi
                              
                              
                                 άλλως Delphin Kahimbi Kasangwe· Delphin Kayimbi Demba Kasangwe· Delphin Kahimbi Kasangwe· Delphin Kahimbi Demba Kasangwe· Delphin Kasagwe Kahimbi.
                                 Ημερομηνία γέννησης: 15.1.1969 (εναλλακτικά: 15.7.1969).
                                 Τόπος γέννησης: Kiniezire/Goma (ΛΔΚ).
                                 Υπηκοότητα: ΛΔΚ.
                                 Αριθ. διπλωματικού διαβατηρίου: DB0006669 (περίοδος ισχύος από 13.11.2013 έως 12.11.2018).
                                 Διεύθυνση: 1, 14eme rue, Quartier Industriel, Linete, Kinshasa, ΛΔΚ.
                                 Φύλο: Άνδρας
                              
                              
                                 Ο Delphin Kahimbi είναι βοηθός Αρχηγός Επιτελικού Γραφείου στο Γενικό Επιτελείο του FARDC από τον Ιούλιο του 2018, με αρμοδιότητα τις υπηρεσίες πληροφοριών. Λόγω του ρόλου του, φέρει ευθύνη για τις πρόσφατες παραβιάσεις των ανθρωπίνων δικαιωμάτων που διαπράχθηκαν από τον FARDC.
                                 Ο Delphin Kahimbi ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ή καταπατήσεις των ανθρωπίνων δικαιωμάτων στη ΛΔΚ.
                              
                              
                                 12.12.2016
                              
                           
                                 7
                              
                              
                                 Evariste Boshab
                              
                              
                                 άλλως Evariste Boshab Mabub Ma Bileng.
                                 Ημερομηνία γέννησης: 12.1.1956.
                                 Τόπος γέννησης: Tete Kalamba (ΛΔΚ).
                                 Υπηκοότητα: ΛΔΚ.
                                 Αριθ. διπλωματικού διαβατηρίου: DP0000003 (περίοδος ισχύος: 21.12.2015— λήξη: 20.12.2020).
                                 Η θεώρηση Σένγκεν έληξε στις 5.1.2017.
                                 Διεύθυνση: 3, avenue du Rail, Kinshasa/Gombe, ΛΔΚ.
                                 Φύλο: Άνδρας
                              
                              
                                 Υπό την ιδιότητά του ως αντιπροέδρου της κυβέρνησης και υπουργού Εσωτερικών και Ασφάλειας από τον Δεκέμβριο του 2014 έως τον Δεκέμβριο του 2016, ο Evariste Boshab ήταν επισήμως υπεύθυνος για τις αστυνομικές υπηρεσίες και τις υπηρεσίες ασφαλείας και για τον συντονισμό του έργου των κυβερνητών των επαρχιών. Με την ιδιότητα αυτή, ήταν υπεύθυνος για συλλήψεις ακτιβιστών και μελών της αντιπολίτευσης, καθώς και για δυσανάλογη χρήση βίας, μεταξύ άλλων ανάμεσα στον Σεπτέμβριο του 2016 και τον Δεκέμβριο του 2016 ως αντίδραση σε διαδηλώσεις στην Κινσάσα, η οποία είχε ως αποτέλεσμα τον θάνατο ή τον τραυματισμό μεγάλου αριθμού αμάχων από τις υπηρεσίες ασφαλείας.
                                 Ο Evariste Boshab ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ή καταπατήσεις των ανθρωπίνων δικαιωμάτων στη ΛΔΚ.
                                 Ο Evariste Boshab συμμετείχε επίσης στην εκμετάλλευση και την επιδείνωση της κρίσης στην περιοχή Kasai, όπου διατηρεί θέση επιρροής, ιδίως αφότου έγινε γερουσιαστής του Kasai τον Μάρτιο του 2019.
                              
                              
                                 29.5.2017
                              
                           
                                 8
                              
                              
                                 Alex Kande Mupompa
                              
                              
                                 άλλως Alexandre Kande Mupomba· Kande-Mupompa.
                                 Ημερομηνία γέννησης: 23.9.1950.
                                 Τόπος γέννησης: Kananga (ΛΔΚ).
                                 Υπηκοότητα: ΛΔΚ και Βελγική.
                                 Αριθ. διαβατηρίου της ΛΔΚ: OP0024910 (περίοδος ισχύος: 21.12.2016— λήξη: 20.3.2021).
                                 Διευθύνσεις: Messidorlaan 217/25, 1180 Uccle, Βέλγιο
                                 1, avenue Bumba, Kinshasa/Ngaliema, ΛΔΚ.
                                 Φύλο: Άνδρας
                              
                              
                                 Ως κυβερνήτης της επαρχίας Kasai Central έως τον Οκτώβριο του 2017, ο Alex Kande Mupompa ήταν υπεύθυνος για τη δυσανάλογη χρήση βίας, τη βίαιη καταστολή και τις εξωδικαστικές εκτελέσεις που διέπραξαν οι δυνάμεις ασφαλείας και η PNC στην Kasai Central από τον Αύγουστο του 2016, συμπεριλαμβανομένων των εκτελέσεων στην περιοχή Dibaya τον Φεβρουάριο του 2017.
                                 Ο Alex Kande Mupompa ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ή καταπατήσεις των ανθρωπίνων δικαιωμάτων στη ΛΔΚ.
                                 Ο Alex Kande Mupompa συμμετείχε επίσης στην εκμετάλλευση και την επιδείνωση της κρίσης στην περιοχή Kasai της οποίας υπήρξε εκπρόσωπος έως τον Οκτώβριο του 2019 και στην οποία διατηρεί θέση επιρροής μέσω του Congrès des alliés pour l’action au Congo (CAAC) που συμμετέχει στην επαρχιακή κυβέρνηση του Kasai.
                              
                              
                                 29.5.2017
                              
                           
                                 9
                              
                              
                                 Jean-Claude Kazembe Musonda
                              
                              
                                 Ημερομηνία γέννησης: 17.5.1963.
                                 Τόπος γέννησης: Kashobwe (ΛΔΚ).
                                 Υπηκοότητα: ΛΔΚ.
                                 Διεύθυνση: 7891, avenue Lubembe, Quartier Lido, Lubumbashi, Haut-Katanga, ΛΔΚ.
                                 Φύλο: Άνδρας
                              
                              
                                 Ως κυβερνήτης της Haut-Katanga μέχρι τον Απρίλιο του 2017, ο Jean-Claude Kazembe Musonda ήταν υπεύθυνος για τη δυσανάλογη χρήση βίας και τη βίαιη καταστολή που έχουν διαπράξει οι δυνάμεις ασφαλείας και η PNC στην Haut-Katanga, μεταξύ άλλων το διάστημα 15-31 Δεκεμβρίου 2016, όταν 12 άμαχοι βρήκαν τον θάνατο και 64 τραυματίστηκαν ως αποτέλεσμα της χρήσης φονικής βίας εκ μέρους των δυνάμεων ασφαλείας συμπεριλαμβανομένων μελών της PNC, ως αντίδραση σε διαδηλώσεις στο Lubumbashi.
                                 Ο Jean-Claude Kazembe Musonda ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ανθρωπίνων δικαιωμάτων στη ΛΔΚ.
                                 Ο Jean-Claude Kazembe Musonda είναι ο ηγέτης του κόμματος CONAKAT, το οποίο συμμετέχει στον συνασπισμό υπό τον πρώην Πρόεδρο Joseph Kabila.
                              
                              
                                 29.5.2017
                              
                           
                                 10
                              
                              
                                 Éric Ruhorimbere
                              
                              
                                 άλλως Eric Ruhorimbere Ruhanga· Tango Two· Tango Deux.
                                 Ημερομηνία γέννησης: 16.7.1969.
                                 Τόπος γέννησης: Minembwe (ΛΔΚ).
                                 Αριθ. στρατιωτικής ταυτότητας: 1-69-09-51400-64.
                                 Υπηκοότητα: ΛΔΚ.
                                 Αριθ. διαβατηρίου της ΛΔΚ: OB0814241.
                                 Διεύθυνση: Mbujimayi, Kasai Province, ΛΔΚ.
                                 Φύλο: Άνδρας
                              
                              
                                 Ως Υποδιοικητής της 21ης στρατιωτικής περιφέρειας από τον Σεπτέμβριο του 2014 έως τον Ιούλιο του 2018, ο Éric Ruhorimbere ήταν υπεύθυνος για τη δυσανάλογη χρήση βίας και τις εξωδικαστικές εκτελέσεις που διαπράχθηκαν από δυνάμεις του FARDC, ιδίως εις βάρος της παραστρατιωτικής ομάδας Nsapu και γυναικών και παιδιών.
                                 Ο Éric Ruhorimbere είναι διοικητής του επιχειρησιακού τομέα Nord Equateur από τον Ιούλιο του 2018. Λόγω του ρόλου του, φέρει ευθύνη για τις πρόσφατες παραβιάσεις των ανθρωπίνων δικαιωμάτων που διαπράχθηκαν από τον FARDC.
                                 Ο Éric Ruhorimbere ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ή καταπατήσεις των ανθρωπίνων δικαιωμάτων στη ΛΔΚ.
                              
                              
                                 29.5.2017
                              
                           
                                 11
                              
                              
                                 Emmanuel Ramazani Shadari
                              
                              
                                 άλλως Emmanuel Ramazani Shadari Mulanda· Shadary.
                                 Ημερομηνία γέννησης: 29.11.1960.
                                 Τόπος γέννησης: Kasongo (ΛΔΚ).
                                 Υπηκοότητα: ΛΔΚ.
                                 Διεύθυνση: 28, avenue Ntela, Mont Ngafula, Kinshasa, ΛΔΚ.
                                 Φύλο: Άνδρας
                              
                              
                                 Ως αντιπρόεδρος της κυβέρνησης και υπουργός Εσωτερικών και Ασφάλειας μέχρι τον Φεβρουάριο του 2018, ο Ramazani Shadari ήταν επισήμως υπεύθυνος για τις αστυνομικές υπηρεσίες και τις υπηρεσίες ασφαλείας και για τον συντονισμό του έργου των κυβερνητών των επαρχιών. Υπό την ιδιότητά του αυτή, ήταν υπεύθυνος για τις συλλήψεις ακτιβιστών και μελών της αντιπολίτευσης, καθώς και για τη δυσανάλογη χρήση βίας, όπως τη βίαιη καταστολή σε βάρος μελών του κινήματος Bundu Dia Kongo (BDK) στην Kongo Central, την καταστολή στην Κινσάσα τον Ιανουάριο-Φεβρουάριο του 2017 και τη δυσανάλογη χρήση βίας και τη βίαιη καταστολή στις επαρχίες Kasai.
                                 Υπό την ιδιότητα αυτή, ο Ramazani Shadari ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις των ανθρωπίνων δικαιωμάτων στη ΛΔΚ.
                                 Ο Ramazani Shadari είναι μόνιμος γραμματέας του Parti du peuple pour la reconstruction et le développement (Κόμμα του λαού για την ανασυγκρότηση και την ανάπτυξη - PPRD) από τον Φεβρουάριο του 2018, του κύριου κόμματος του συνασπισμού υπό τον πρώην Πρόεδρο Joseph Kabila.
                              
                              
                                 29.5.2017
                              
                           
                                 12
                              
                              
                                 Kalev Mutondo
                              
                              
                                 άλλως Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Ημερομηνία γέννησης: 3.3.1957.
                                 Υπηκοότητα: ΛΔΚ.
                                 Αριθμός διαβατηρίου: DB0004470 (έκδοση: 8.6.2012— λήξη: 7.6.2017).
                                 Διεύθυνση: 24, avenue Ma Campagne, Kinshasa, ΛΔΚ.
                                 Φύλο: Άνδρας
                              
                              
                                 Ως επικεφαλής της Εθνικής Υπηρεσίας Πληροφοριών (ANR) έως τον Φεβρουάριο του 2019, ο Kalev Mutondo εμπλέκεται και είναι υπεύθυνος για την αυθαίρετη σύλληψη, κράτηση και κακομεταχείριση μελών της αντιπολίτευσης, μελών της κοινωνίας των πολιτών και άλλων.
                                 Ο Kalev Mutondo ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ή καταπατήσεις των ανθρωπίνων δικαιωμάτων στη ΛΔΚ.
                                 Τον Μάιο του 2019 υπέγραψε δήλωση παρελθούσας και μελλοντικής αφοσίωσης στον Joseph Kabila, και παραμένει στενός συνεργάτης του για θέματα ασφάλειας.
                              
                              
                                 29.5.2017
                              
                           Β.   Οντότητες
                     […]
                  
               ».